b'\n_START_ARTICLE_\nIngeborg Marie Helgeland\n_START_SECTION_\nUtdannelse\n_START_PARAGRAPH_\nHelgeland ble ferdig utdannet med embetseksamen i pedagogikk (cand.paed.) i 1986. i 2007 disputerte hun for dr. polit graden ved Universitetet i Oslo med en avhandling om unge med alvorlige atferdsvansker. Hun ble utnevnt til professor ved H\xc3\xb8gskolen i Oslo og Akershus i 2010.\n_START_SECTION_\nFaglig profil\n_START_PARAGRAPH_\nIngeborg Marie Helgelands viktigste forskningsomr\xc3\xa5de er problematferd hos ungdom og hvilke tiltak som p\xc3\xa5virker best for \xc3\xa5 f\xc3\xa5 disse til \xc3\xa5 fungere normalt samfunnet. Helgeland startet forskningen p\xc3\xa5 dette omr\xc3\xa5de i 1986 med \xc3\xa5 evaluere et nytt tiltak for ungdom med problematferd. Tiltaket var igangsatt av Buskerud fylkeskommune og var et samarbeidsprosjekt mellom flere etater deriblant barnevern og politi. Tilsammen 85 ungdommer fra forskjellige steder i fylket var knyttet til tiltakene._NEWLINE_Evalueringen av tiltakene har best\xc3\xa5tt av kvalitative intervjuer, registerdata og data fra sosialrapporter. Ungdommene har siden blir intervjuet regelmessig opp gjennom \xc3\xa5rene, f\xc3\xb8rste gang da de var 14\xe2\x80\x9315 \xc3\xa5r gamle, deretter da de var ca. 20 \xc3\xa5r, og igjen en tredje gang da de passerte 30 \xc3\xa5r. Det jobbes ogs\xc3\xa5 med \xc3\xa5 intervjue disse p\xc3\xa5 nytt n\xc3\xa5r de n\xc3\xa5 har passert 40 \xc3\xa5r._NEWLINE_Denne serien av studier har ledet til et av de mest omfattende longitudinale studiene p\xc3\xa5 ungdoms problemadferd som er gjort i Europa._NEWLINE_Resultatet av forskningen viser at solide familierelasjoner er av stor betydning for hvordan ungdommene klarer seg videre. I tillegg viser forskningen at det \xc3\xa5 bo i forsterkede fosterhjem og ruskollektiver gir st\xc3\xb8rst mulighet til \xc3\xa5 komme ut av et negativt spor. Ogs\xc3\xa5 samboerskap og ekteskap med en partner som ikke har hatt problemer med rus og kriminalitet, har hatt en positiv betydning. Helgelands forskning viser ogs\xc3\xa5 at institusjon som barnevernstiltak ikke har gitt den samme muligheten for re-sosialisering som andre tiltak.'